钦定古今图书集成/明伦汇编/氏族典/第251卷 > 张铨
## 钦定古今图书集成/明伦汇编/氏族典/第251卷 > 张铨

按《明外史张铨传》：“铨字宇衡，沁水人。万历三十二年
进士。授保定推官。擢御史，巡视陕西茶马。以忧归，起
按江西。熹宗即位，出按辽东。天启元年，辽阳被围，铨
分城守三日。城破被执不屈，欲杀之，引颈待刃，乃送
归署。铨衣冠向阙拜，又遥拜其父母，遂自缢。事闻，赠
兵部尚书，谥忠烈，官其子道濬锦衣指挥佥事。铨父”
五典，历官南京大理卿，时侍养家居，诏以所赠官加
之。道濬屡加都指挥佥事，佥书卫所。为人凶悍无赖，
以纳贿居间，事败，戍海宁。